**1. Invitasjon til Høstseminaret 2025!**

**Kjære DK-Norge!**

Hovedkomitéen vil herved invitere dere til årets store begivenhet i Operasjon Dagsverk, etter OD-dagen og IU selvfølgelig! Selveste høstseminaret!

Høstseminaret er et forberedende seminar før OD-høsten hvor dere i 5 dager skal få oppleve mye sosialt, aktiviteter og et program fylt med masse spennende. I løpet av seminaret får dere skolering i årets prosjekt, global urettferdighet og annet OD relatert, men det skal selvfølgelig også arrangeres mafia på kveldene, andre aktiviteter og vår helt egne turnering mellom distriktene, de ODympiske leker!

Vi gleder oss til å se og kose oss sykt mye med dere i sommer!

**Praktisk info**

Seminaret foregår fra 28. juli til 1. august på Hadeland Folkehøgskole nært Brandbu. På morgenen 28. juli møtes vi på Oslo S ved tigeren klokka 09:00 hvor vi sammen tar buss til skolen. På fredag tar bussene oss tilbake til Oslo, og der blir det frivillig felles grilling på St. Hanshaugen for de som vil. Hvis du kommer senere eller må dra tidligere, informer din HKer om dette, og skriv det inn i påmeldingen din.

OD dekker reise for opp til 4 deltakere fra hvert distrikt. Dersom distriktet dekker reise for flere, kan dere selvfølgelig delta med så mange som kan! Dersom dere mangler penger, men har flere som veldig gjerne vil dra, kan dere kontakte HKern deres. De som får dekket reisen sin av Operasjon Dagsverk sentralt skal bestille billigste reisevei (som er praktisk mulig) og sende inn reiseregning [her](https://www.cognitoforms.com/OperasjonDagsverk/utleggogreiserioperasjondagsverk). Dersom du ikke har mulighet til å legge ut for reisen før du får tilbakebetalt kan du ta kontakt med din HKer eller undertegnede.

Mer info kommer i 2. invitasjonen, hvis du har spørsmål angående seminaret kan du enten ta kontakt med leder, bjorn@od.no eller med din HKer!

**Pakkeliste**

Her har du en huskeliste over ting du burde ta med på seminaret. Spør gjerne DK-lederen din om det eventuelt er andre ting du bør ta med i forhold til DK-night eller ODympiske.

* Sovepose/dyne og pute (det er madrass/seng på Hadeland)
* Laken
* Toalettsaker
* Håndkle og dusjesaker
* Notatbok og skrivesaker (ikke PC)
* Ledere og økonomiansvarlige bør ha med PC (kun til enkelte poster)
* Mobillader
* Penger til butikktur hvis du vil kjøpe deg noe digg snacks
* Kostyme til ODympiske (mer info kommer i 2. Invitasjonen)
* Klær for en uke (innesko kan være digg!)
* Og sist men ikke minst: Godt humør;)

**Påmelding**

Påmeldingsfristen er fredag **1. juli klokken 21:00**, men meld deg på **så tidlig som mulig!** Link til påmeldingsskjemaet: <https://forms.gle/wo6B7C7Dimbp9ZLa7>

Vi gleder oss til å se deg på Høstsem!

***På vegne av hovedkomiteen for Operasjon Dagsverk,***

**Kristin Sofie Hauge Mansaray** | Skoleringer

Hovedkomiteen for Operasjon Dagsverk

kristin@od.no | 957 08 931